
CONSILIUL JUDEŢEAN
HOTĂRÂRE
privind aprobarea indicatorilor tehnico-economici aferenţi obiectivului de investiții ”Construirea și dotarea a 3 case de tip familial și unui centru de zi în Cartierul Podirei, Oraș Beclean”, județul Bistrița-Năsăud 

Consiliul Judeţean Bistriţa-Năsăud, întrunit în şedinţă ordinară în data de 30 mai 2019, în prezenţa a 31 de consilieri judeţeni;

Având în vedere:
- Expunerea de motive nr.10050 din 29.05.2019 a Vicepreşedintelui Consiliului Judeţean Bistriţa-Năsăud;


-  raportul comun nr.IIIA/10055 din 29.05.2019 al Direcţiei economice și Arhitectului șef din cadrul Consiliului Judeţean Bistriţa-Năsăud;

- adresa nr.15120 din 28.05.2019 a Direcției Generale de Asistență Socială și Protecția Copilului Bistrița-Năsăud înregistrată la Consiliul Județean Bistrița-Năsăud cu nr. III/10029 din 28.05.2019 prin care s-a înaintat Studiul de fezabilitate pentru obiectivul de investiții ”Construirea și dotarea a 3 case de tip familial și unui centru de zi în Cartierul Podirei, Oraș Beclean”;
- prevederile art.44 alin.(1) și art.45 din Legea nr.273/2006 privind finanțele publice locale, cu modificările și completările ulterioare;
- prevederile art.5 alin.(1) lit.a) și alin.(3), art.7 din Hotărârea Guvernului nr.907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările şi completările ulterioare;

- prevederile Legii nr.10/1995 privind calitatea în construcţii, republicată, cu modificările şi completările ulterioare;

-  prevederile art.1 alin.(2), art.6 lit.a), art.54, art.117 lit.b), art.123 din Legea nr.272/2004 privind protecția și promovarea drepturilor copilului, republicată, cu modificările și completările ulterioare;

- prevederile art.39 lit.b), art.41 alin.(5), art.112 alin.(3) lit.j), k), m), art.114 alin.(1) lit.a) și art.119 alin.(1) și alin.(2) din Legea nr.292/2011 a asistenței sociale, cu modificările și completările ulterioare;
- prevederile Ghidului solicitantului Condiții specifice de accesare a fondurilor, Apelul 2 – P.O.R.2019/8/8.1/8.3/C Grup vulnerabil: copii, aprobat prin Ordinul Ministerului Dezvoltării Regionale și Administrației Publice nr.992/2019 și elaborat în cadrul Programului Operațional Regional 2014-2020, Axa prioritară 8 – Dezvoltarea infrastructurii sociale, Prioritatea de investiții 8.1. – Investițiile în infrastructurile sanitare și sociale care contribuie la dezvoltarea la nivel național, regional și local, reducând inegalitățile în ceea ce privește starea de sănătate și promovând incluziunea socială prin îmbunătățirea accesului la serviciile sociale, culturale și de recreare, precum și trecerea de la serviciile instituționale la serviciile prestate de colectivitățile locale, Obiectivul specific 8.3 – Creșterea gradului de acoperire cu servicii sociale, Grup vulnerabil: copii;

- prevederile Strategiei Județene de Dezvoltare a Serviciilor Sociale 2016-2020 Județul Bistrița-Năsăud şi a Planului operaţional pentru implementarea Strategiei, aprobate prin Hotărârea Consiliului Județean Bistrița-Năsăud nr.69/2017;
- prevederile Hotărârii Consiliului Judeţean Bistriţa-Năsăud nr.15/2019  privind constituirea dreptului de administrare în favoarea Direcţiei Generale de Asistenţă Socială şi Protecţia Copilului Bistriţa-Năsăud, asupra unor imobile-terenuri și construcții, situate în intravilanul orașului Beclean, proprietate publică a județului Bistrița-Năsăud;
- prevederile Cap.68.02 ”Asigurări și asistență socială”, art.58.02 ”Programe din Fondul Social European”, din Anexa nr.9 la Hotărârea Consiliului Judeţean Bistriţa-Năsăud nr.20/2019 privind aprobarea bugetului de venituri şi cheltuieli al Judeţului Bistriţa-Năsăud pe anul 2019 și estimările pe anii 2020-2022, cu modificările și completările ulterioare;
- Avizul nr.11 din 28.05.2019 al Consiliului Tehnico-Economic (CTE) al Consiliului Judeţean Bistriţa-Năsăud privind Studiul de fezabilitate și Indicatorii Tehnico-Economici aferenți obiectivului ”Construirea și dotarea a 3 case de tip familial și unui centru de zi în Cartierul Podirei, Oraș Beclean”;    

-  raportul nr.IA/10215 din 30.05.2019 al Comisiei economice;
-  raportul nr.IA/10213 din 30.05.2019 al Comisiei de urbanism.
În temeiul prevederilor art.91 alin.(1) lit.b), alin.(3) lit.f), art.98 şi art.115 alin.(1) lit.c) din Legea nr.215/2001 privind administraţia publică locală, republicată, cu modificările şi completările ulterioare,
HOTĂRĂŞTE:
Art.1 Se aprobă Studiul de fezabilitate aferent obiectivului de investiții: “Construirea și dotarea a 3 case de tip familial și unui centru de zi în Cartierul Podirei, Oraș Beclean” județul Bistrița-Năsăud, elaborat de S.C. TAFFO S.R.L. Baia Mare, prevăzut în Anexa nr.1.

Art.2 Se aprobă indicatorii tehnico-economici aferenţi obiectivului de investiții “Construirea și dotarea a 3 case de tip familial și unui centru de zi în Cartierul Podirei, Oraș Beclean”, prevăzuți în Anexa nr.2.  
Art.3 Anexele nr.1 și 2 fac parte integrantă din prezenta hotărâre.  
Art.4 Prezenta hotărâre a fost adoptată cu un număr de 30 voturi "pentru" și 1 consilier județean nu a votat.
Art.5 Cu ducerea la îndeplinire a prevederilor prezentei hotărâri, se încredinţează Direcţia economică şi Direcţia Generală de Asistenţă Socială şi Protecţia Copilului Bistriţa-Năsăud.
Art.6 Prezenta hotărâre se comunică de către Serviciul juridic cu:
· Direcția economică;

· Arhitectul șef;

· Direcţia Generală de Asistenţă Socială şi Protecţia Copilului Bistriţa-Năsăud;
· S.C. TAFFO S.R.L. Baia Mare;
· Instituția Prefectului județul Bistrița-Năsăud.
              PREŞEDINTE,                                       Contrasemnează :
     EMIL RADU MOLDOVAN                      SECRETARUL JUDEŢULUI,
                                                                                MICA OPREA    

